Hermed de varmeste anbefalinger til Betulle og Familien Trovato!
Vi have 12 absolut skønne dage i Betulle. Vi kunne ikke have ønsket os en bedre ramme omkring vores familieferie på Sicilien. Betulle er et lille charmerende hus, tidligere fårehyrde-hus, og det indeholder alt hvad man har brug for. Meget af tiden tilbragte vi på terrassen, hvor man har udsigt til det omkringliggende landskab og hvorfra man også kan overskue pool-området, hvilket var rart, da vi rejser med vores to børn på 4 og 8 år. Ejendommen ligger lidt afsides, hvilket vi personligt godt kan lide, i bil kommer man til små hyggelige byer på 10 minutter. Vi mødte en meget hjertevarm værtsfamilie, som yderligere var med til at gøre oplevelsen af Sicilien til noget ganske særligt. Derudover blev familiens venlige hund rigtig gode venner med vores to drenge, og den blev en stor del af deres ophold. Vi har allerede besluttet os for at komme tilbage en anden god gang, til den tid bliver Betulle for lille til vores familie, og så vil vi prøve at bo i ejendommens andet og lidt større hus Pioppie.
God tur til Sicilien :)